## 

## **ΕΛΛΗΝΙΚΗ ΔΗΜΟΚΡΑΤΙΑ**

## **ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ**

## **ΓΕΝΙΚΗ Δ/ΝΣΗ ΑΝΑΠΤΥΞΙΑΚΟΥ ΠΡΟΓΡ/ΜΟΥ**

## **ΠΕΡΙΒΑΛΛΟΝΤΟΣ & ΥΠΟΔΟΜΩΝ**

## **Δ/ΝΣΗ ΤΕΧΝΙΚΩΝ ΕΡΓΩΝ Π.Ε. ΦΛΩΡΙΝΑΣ**

## **ΤΜΗΜΑ ΔΟΜΩΝ & ΠΕΡΙΒΑΛΛΟΝΤΟΣ**

**Έργο : «Επισκευή - Συντήρηση κτιρίων Π.Ε. Φλώρινας Επισκευή - Συντήρηση κτιρίων Π.Ε. Φλώρινας»**

**Τ ε χ ν ι κ ή έ κ θ ε σ η**

Η παρούσα τεχνική έκθεση αφορά τις εργασίες επισκευής και συντήρησης του κτιρίου της Π.Ε. Φλώρινας **προϋπολογισμού 15.000,00 ευρώ**.

Το έργο θα χρηματοδοτηθεί από τους ΚΑΠ 2019.

Οι κυριότερες εργασίες οι οποίες θα υλοποιηθούν είναι :

* Η μερική καθαίρεση της υφιστάμενης επικάλυψης κεραμιδιών βυζαντινού τύπου στην πίσω πλευρά του κτιρίου, όπου και εάν απαιτείται, και η τοποθέτηση νέων κεραμιδιών .
* Ο έλεγχος και η τυχόν τμηματική αντικατάσταση των φθαρμένων τμημάτων των τεγίδων και του σανιδώματος και επίστρωση με μεμβράνη σε μικρό τμήμα της στέγης, κατόπιν ελέγχου και εάν απαιτείται.
* Η τοποθέτηση υδροροών οριζοντίων και καθέτων εάν διαπιστωθεί ότι είναι κατεστραμμένα.
* Καθαίρεση, ολική ή τμηματική, επιχρισμάτων οροφής των γραφείων στα οποία απαιτείται και κατασκευή νέων όπου απαιτείται.
* Κατασκευή ψευδοροφής με γυψοσανίδα άνθυγρη και πυράντοχη με μεταλλικό σκελετό καθώς και επικάλυψη της με ορυκτοβάμβακα.
* Καθαίρεση επιχρισμάτων τοίχου και κατασκευή νέων όπου απαιτείται.
* Χρωματισμοί επιφανειών με πλαστικά χρώματα.
* Επισκευή της επιστέγασης του φωταγωγού, που υπάρχει στο κέντρο του κτιρίου, με Υαλοπίνακες οπλισμένους μήκους έως 1,00 m, επίσης να γίνουν όλες οι εργασίες που απαιτούνται για την στεγανοποίηση του φωταγωγού ώστε να μην υπάρχει διαρροή νερού.
* Κατασκευή δαπέδου από λωρίδες Laminate με σοβατεπί , τοποθέτηση φωτιστικών σωμάτων και ηλεκτρολογικών εγκαταστάσεων καθώς και αντικατάσταση παλαιάς πόρτας και τοποθέτησης νέας σε χώρο που θα υποδειχθεί από την υπηρεσία.
* Αλλαγή κλειθροχειρολαβών στις πόρτες γραφείων.

Η εκτέλεση του έργου θα πραγματοποιηθεί από τον ανάδοχο σύμφωνα με τους σύγχρονους κανόνες της τέχνης και της επιστήμης καθώς επίσης και σύμφωνα με τις υποδείξεις της Διεύθυνσης Τεχνικών Έργων της Π.Ε. Φλώρινας. Επίσης ο ανάδοχος θα πρέπει να τηρεί όλους τους κανόνες ασφάλειας και υγείας όπως αυτοί ορίζονται στα αντίστοιχα Προεδρικά Διατάγματα και φέρει την αποκλειστική ευθύνη για την ασφάλεια τόσο των εργαζόμενων στο έργο όσο και των διερχόμενων από αυτό. Ακόμα ο ανάδοχος έχει την υποχρέωση για την τήρηση των διατάξεων της εργατικής νομοθεσίας. Τέλος θα τηρηθεί αυστηρά το εγκεκριμένο χρονοδιάγραμμα της μελέτης (συνολική προθεσμία περάτωσης του έργου **180 ημερολογιακές ημέρες**), το οποίο θα πρέπει να υποβληθεί επικαιροποιημένο από τον ανάδοχο του έργου, σύμφωνα με την ισχύουσα νομοθεσία.

|  |  |  |
| --- | --- | --- |
|  | **Φλώρινα 04-06-2019** |  |
|  |  | Θεωρήθηκε |
| Η Συντάξασα | Ο Προϊστάμενος  Τμήματος Δομών & Περιβάλλοντος | Ο Δ/ντης Δ.Τ.Ε. Π.Ε. Φλώρινας |
|  |  |  |
|  |  |  |
| Μάνου Ευδοκία | Σολάκης Παντελής | Μήσιας Βασίλειος |
| Πολιτικός Μηχανικός | Ηλεκτρολόγος Μηχανικός | Πολιτικός Μηχανικός |